ছাত্র–জনতার অভ্যুত্থানে নিহতদের তালিকা

বাংলাদেশে কোটা সংস্কার আন্দোলন হলো বাংলাদেশে সব ধরনের সরকারি চাকরির ক্ষেত্রে কোটার ভিত্তিতে নিয়োগের প্রচলিত ব্যবস্থার সংস্কারের দাবিতে সংগঠিত একটি আন্দোলন। ২০২৪ সাল পর্যন্ত বাংলাদেশে ২০১৩, ২০১৮ ও ২০২৪ সালে মোট তিনবার কোটা সংস্কারের জন্য আন্দোলন সংঘটিত হয়। এর মধ্যে ২০২৪ সালের কোটা সংস্কার আন্দোলনে নিহতের খবর পাওয়া যায়। এই আন্দোলনের পক্ষে রয়েছে বিশ্ববিদ্যালয়, কলেজ এবং কওমী মাদ্রাসার সাধারণ শিক্ষার্থীরা এবং বিপক্ষে রয়েছে আওয়ামী লীগ ক্ষমতাধীন বাংলাদেশ সরকার, ছাত্রলীগ ও আওয়ামী লীগের সমমতাবলম্বী সংগঠনসমূহ। জাতিসংঘের মানবাধিকারবিষয়ক হাইকমিশনারের এক প্রতিবেদন অনুযায়ী, ১৬ জুলাই থেকে ১১ আগস্ট পর্যন্ত বিক্ষোভ ও পরবর্তী সহিংসতায় কমপক্ষে ৬৫০ জন নিহত হয়েছেন। কোটা সংস্কার আন্দোলন ও সরকারবিরোধী আন্দোলনকে কেন্দ্র করে সংঘটিত হত্যাকাণ্ডকে "জুলাই গণহত্যা" হিসেবে আখ্যা দেওয়া হয়।

নিহতদের তালিকা 
এই তালিকাটি সম্পূর্ণ নয়, সংবাদপত্রে যাদের নাম পাওয়া গেছে তাদের নাম নিচে দেওয়া হয়েছে।

কোটা সংস্কার আন্দোলনে নিহতদের মধ্যে রয়েছেন:
 আবু সাঈদ (২২) — বেগম রোকেয়া বিশ্ববিদ্যালয়ের ইংরেজি বিভাগের ১২তম ব্যাচের শিক্ষার্থী ও তার বিশ্ববিদ্যালয়ের কোটা আন্দোলনের অন্যতম সমন্বয়ক ছিলেন।
 মো. ফারুক — একটি আসবাবের দোকানের কর্মচারী ছিলেন।
 মো. ওয়াসিম আকরাম — চট্টগ্রাম কলেজের ছাত্র ও কলেজ শাখা ছাত্রদলের যুগ্ম আহ্বায়ক ছিলেন।
 ফয়সাল আহমেদ শান্ত (২৪) — ওমরগনি এম.ই.এস কলেজের ছাত্র ও চট্টগ্রাম মহানগর উত্তর শাখা বাংলাদেশ ইসলামী ছাত্রশিবিরের সাথী ছিলেন।
 মীর মাহফুজুর রহমান মুগ্ধ — বাংলাদেশ ইউনিভার্সিটি অব প্রফেশনালস-এর (বিইউপি) ছাত্র।
 তাহির জামান প্রিয় — সাংবাদিক।
 রিদোয়ান শরীফ রিয়াদ — টঙ্গী সরকারি কলেজে ইংরেজি বিভাগের ১ম বর্ষের শিক্ষার্থী।
 শেখ ফাহমিন জাফর (১৮) — গাজীপুরের টঙ্গী সরকারি কলেজের বিজ্ঞান বিভাগের প্রথম বর্ষের শিক্ষার্থী। আন্দোলনের সময় ঢাকার উত্তরার আজমপুরে সংঘর্ষে গুলিবিদ্ধ হয়ে তার মৃত্যু ঘটে।
 মো. শাহজাহান (২৫) — তিনি নিউমার্কেট এলাকার হকার ছিলেন।
 সিয়াম (১৮) —  তিনি গুলিস্তানের একটি ব্যাটারির দোকানের কর্মচারী ছিলেন।
 আসিফ ও সাকিল — নর্দান ইউনিভার্সিটির শিক্ষার্থী।
 দিপ্ত দে — মাদারীপুর সরকারি কলেজের প্রাণিবিদ্যা বিভাগের দ্বিতীয় বর্ষের শিক্ষার্থী।
 দুলাল মাতবর — গাড়ি চালক।
 ইয়ামিন — মিলিটারি ইন্সটিটিউট অব সায়েন্স অ্যান্ড টেকনোলজির।
 রুদ্র সেন —  শাহজালাল বিজ্ঞান ও প্রযুক্তি বিশ্ববিদ্যালয়ের কেমিক্যাল ইঞ্জিনিয়ারিং অ্যান্ড পলিমার সায়েন্স বিভাগের দ্বিতীয় বর্ষের শিক্ষার্থী। তিনি দিনাজপুর জেলার দিনাজপুর সদর উপজেলার পাহাড়পুর গ্রামে জন্মগ্রহণ করেন। ২০২৪ সালের ১৮ জুলাই কোটা সংস্কার আন্দোলন চলাকালীন পুলিশের হামলার শিকার হয়ে আহত হন এবং পরবর্তীতে পানিতে ডুবে তার মৃত্যু হয়।
 মো. জিল্লুর শেখ — ঢাকা ইম্পেরিয়াল কলেজ।
 শাইখ আসহাবুল ইয়ামিন — মিরপুর এমআইএসটির কম্পিউটার সায়েন্সের শিক্ষার্থী
 হাসান মেহেদী — নিজস্ব প্রতিবেদক, ঢাকা টাইমস।
 রাকিব হাসান (১২) — রাজধানীর মোহাম্মদপুরের আইটিজেড স্কুল অ্যান্ড কলেজের সপ্তম শ্রেণির শিক্ষার্থী। 
 তাহমিদ ভূঁইয়া তামিম (১৫) — নরসিংদী শহরের নাছিমা কাদির মোল্লা হাইস্কুল অ্যান্ড হোমসের নবম শ্রেণির শিক্ষার্থী।
 মো. ইমন মিয়া (২২) — শিবপুরের সরকারি শহীদ আসাদ কলেজের শিক্ষার্থী।
 হৃদয় চন্দ্র তরুয়া (২২) —  (২০০২ - ২৩ জুলাই ২০২৪) ছিলেন চট্টগ্রাম বিশ্ববিদ্যালয়ের ইতিহাস বিভাগের তৃতীয় বর্ষের শিক্ষার্থী। ২০২৪ সালের ১৮ জুলাই চট্টগ্রামের চাটগাঁ আবাসিক এলাকায় চলমান ছাত্র-জনতার আন্দোলনে পুলিশের গুলিতে গুলিবিদ্ধ হন। পরবর্তীতে ঢাকা মেডিক্যাল কলেজ হাসপাতালে চিকিৎসাধীন অবস্থায় ২৩ জুলাই তিনি মৃত্যুবরণ করেন।
 মো. ফয়েজ (৩২) — স্যানিটারি মিস্ত্রির (পাইপ ফিটার) কাজ করতেন।
 মাহমুদুর রহমান সৈকত (১৯) — (১১ সেপ্টেম্বর ২০০৪ - ১৯ জুলাই ২০২৪) সরকারি মোহাম্মদপুর মডেল স্কুল অ্যান্ড কলেজের প্রাক্তন শিক্ষার্থী সৈকত ২০২৪ সালে এইচএসসি সম্পন্ন করার পর ঢাকা বিশ্ববিদ্যালয়ের অধিভুক্ত সাত কলেজে ভর্তির জন্য নির্বাচিত হয়েছিলেন। তিনি ২০২৪ সালের ১৯ জুলাই ঢাকার মোহাম্মদপুরে কোটা সংস্কার আন্দোলনের সময় পুলিশের গুলিতে নিহত হন।
 ইমতিয়াজ আহমেদ জাবির — সাউথইস্ট বিশ্ববিদ্যালয়ের শিক্ষার্থী।
 রনি প্রামাণিক (২৮) — ব্যাটরিচালিত অটোরিকশা চালাতেন।
 রাকিবুল হাসান (২৭) — প্রকৌশলী হিসেবে একটি বেসরকারি প্রতিষ্ঠানে চাকরি করতেন।
 নাইমা সুলতানা (১৫) — ঢাকার মাইলস্টোন কলেজের দশম শ্রেণির শিক্ষার্থী।
 মো. আলমগীর হোসেন — ঢাকার রামপুরা এলাকায় একটি বেসরকারি ওষুধ কোম্পানিতে গাড়িচালকের চাকরি করতেন।
 নুর আলম (২২) — নির্মাণশ্রমিক।
 আবু সায়েদ (৪৫) — ঢাকার মোহাম্মদপুরের বছিলা এলাকায় ছোট একটি মুদিদোকান চালাতেন।
 শেখ শাহরিয়ার বিন মতিন — ঈশ্বরগঞ্জ পৌর এলাকার আইডিয়াল কলেজের মানবিক বিভাগ থেকে চলমান এইচএসসি পরীক্ষায় অংশ নিয়েছিলেন তিনি।
 ইমরান খলিফা (৩৩) — গুলশান-২-এর চারুলতা নামের একটি প্রতিষ্ঠানে নিরাপত্তাকর্মী হিসেবে কাজ করতেন।
 জসিম উদ্দীন (৩৫) — উত্তরায় একটি অটোমোবাইলসের দোকানে চাকরি করতেন।
 সাব্বির হোসেন — জ্বর হওয়ায় অসুস্থ শরীরে ওষুধ কিনতে গিয়ে গুলিবিদ্ধ হয়ে মৃত্যুবরণ করেন।
 মিজানুর রহমান ওরফে মিলন (৪৮) — ঢাকার নর্দা এলাকায় একটি বিউটি পার্লারে কাজ করতেন।
 মোস্তফা জামান ওরফে সমুদ্র (১৭) — চলতি বছরের এসএসসি পরীক্ষায় ঢাকার আইডিয়াল স্কুল অ্যান্ড কলেজের ব্যবসা শাখা থেকে জিপিএ-৪.৯৫ পেয়ে উত্তীর্ণ হয় সে।
 মো. রাসেল (১৫) — নারায়ণগঞ্জে একটি পোশাক কারখানায় চাকরি করতেন।
 জাকির হোসেন (৩৮) — ভীমবাজার এলাকায় 'কাজী ভিআইপি গার্মেন্টস' নামের একটি কারখানায় উৎপাদন কর্মকর্তা হিসেবে কাজ করতেন।
 আবদুল্লাহ আল আবির (২৪) — নর্থ সাউথ বিশ্ববিদ্যালয়ে চাকরি করতেন।
 রিদওয়ান হোসেন সাগর — ১৯ জুলাই ময়মনসিংহে গুলিবিদ্ধ হয়ে মৃত্যুবরণ করেন।
 সজীব সরকার (৩০) — চিকিৎসক।
 আরিফ হোসেন ওরফে রাজীব (২৬) — গাজীপুরের বোর্ড বাজার এলাকায় ভাঙারি দোকানে শ্রমিকের কাজ করতেন।
 জুবাইদ হোসেন (১৫) — রাজধানীর যাত্রাবাড়ীতে একটি মুদিদোকানে চাকরি করত।
 কাদির হোসেন (২৫) — কুরিয়ার সার্ভিস কোম্পানিতে চাকরি করতেন।
 সেলিম তালুকদার (৩২) — নারায়ণগঞ্জের একটি পোশাক কারখানায় চাকরি করতেন।  
 মোবারক হোসেন (৩৩) — একটি বৈদ্যুতিক সরঞ্জামের দোকানে বিক্রয়কর্মী হিসেবে কাজ করতেন।
 সাগর আহম্মেদ (২২) — মিরপুর সরকারি বাঙলা কলেজের রাষ্ট্রবিজ্ঞান বিভাগের স্নাতক দ্বিতীয় বর্ষের শিক্ষার্থী ছিলেন।
 কুরমান শেখ (৪৯) — ঢাকার সাভার বাসস্ট্যান্ডে একটি ছোট্ট ঘরে দৈনিক ভাড়া ভিত্তিতে মুরগির ব্যবসা করতেন।
 এটিএম তুরাব হোসেন — সাংবাদিক।
 মোহাম্মদ ইরফান ভূঁইয়া (২১) — ঢাকার ইউনাইটেড ইন্টারন্যাশনাল ইউনিভার্সিটি এর সিএসই বিভাগের ছাত্র ছিলেন।
 তাহমিদ আবদুল্লাহ অয়ন (২১) — ঢাকার বিইউবিটি এর সিএসই বিভাগের ছাত্র ছিলেন।
 আব্দুল্লাহ আল মামুন (২০) — তিনি মাদ্রাসা ছাত্র ছিলেন।
 শাহরিয়ার হাসান আলভি (১৫) - নবম শ্রেনী ছাত্র, দেশ টেকনিক্যাল স্কুল
 জাহিদুজ্জামান তানভীন (২৫) - (১৩ অক্টোবর ১৯৯৯ - ১৮ জুলাই ২০২৪) বাংলাদেশি উদ্ভাবক ও উদ্যোক্তা। তানভীন গাজীপুর ইসলামিক ইউনিভার্সিটি অব টেকনোলজির মেকানিক্যাল ইঞ্জিনিয়ারিং বিভাগের সাবেক শিক্ষার্থী। ২০২৪ সালের ১৮ জুলাই ঢাকার উত্তরার আজমপুর এলাকায় কোটা সংস্কারের আন্দোলনে পুলিশের সাথে সংঘর্ষে গুলিবিদ্ধ হয়ে নিহত হন।
 সাগর আহম্মেদ (২১) - মিরপুর সরকারি বাংলা কলেজ ২০২১-২২ শিক্ষাবর্ষে অনার্সে রাষ্ট্র বিজ্ঞান বিভাগ। এবং আরও অনেকে...
 মামুন হোসেন - প্রাইভেট কার চালক মামুন হোসেন ঢাকার মহাখালীতে ১৯ জুলাই গুলিবিদ্ধ হয়ে নিহত হন।
 মানিক মিয়া চৌধুরী শাহরিক (২৬)। - নারায়ণগঞ্জ সরকারি তুলারাম কলেজে এম এ দ্বিতীয় বর্ষের ছাত্র ও যমুনা ব্যাংকে জুনিয়র অফিসার হিসাবে কর্মরত ছিলেন। তিনি জাতীয়তাবাদী ছাত্রদলের মিরকাদিম পৌরসভার সদস্য সচিব ছিলেন। তিনি ৫ই আগস্ট মার্চ টু ঢাকা কর্মসূচিতে যোগ দিয়ে ঢাকায় আসেন এবং দুপুর ১২:৩০ মিনিটে পুলিশের গুলিতে ঢাকার চাংখারপুল এলাকায় মাথায় গুলিবিদ্ধ হয়ে নিহত হন।

শিশু - কিশোর
কোটা সংস্কার আন্দোলন ও সরকার পদত্যাগের দাবিতে সারাদেশে বিভিন্ন সহিংসতায় কমপক্ষে ৬৭ জন শিশু কিশোর নিহত হয়েছে। এদের মধ্যে ৫৭জন গুলিতে নিহত হন। নিহতদের তালিকা

সরকার পক্ষের নিহত
 আহসান হাবিব তামিম (১৯) জগন্নাথ বিশ্ববিদ্যালয়ের গণিত বিভাগের ২০২২-২৩ শিক্ষাবর্ষের শিক্ষার্থী এবং ছাত্রলীগ কর্মী -
 সবুজ আলী (২৫) —  ঢাকা কলেজ পরিসংখ্যান বিভাগের ছাত্র ও সাবেক ছাত্রলীগ কর্মী 
 টুটুল চৌধুরী(৬০) - বরিশাল মহানগর আওয়ামী লীগের ১২ নং ওয়ার্ডের সাবেক সভাপতি 
 তায়েবুর রহমান- মানিকগঞ্জ জেলা আওয়ামী লীগের সাংগঠনিক সম্পাদক 
 হারাধন রায়- রংপুর সিটি কর্পোরেশন এর কাউন্সিলর

পুলিশ নিহত 
আন্দোলনে নিহত হয় ৪৪ জন পুলিশ, তারা হলেন

 মোঃ রাশেদুল ইসলাম
 শ্রী সুজন চন্দ্র দে
 খগেন্দ্র চন্দ্র মজুমদার
 ফিরোজ হোসেন
 মোঃগিয়াস উদ্দিন
 মোঃআব্দুল মজিদ
 মোঃরেজাউল করিম

আরও দেখুন 
 ২০২৪-এ বাংলাদেশে কোটা সংস্কার আন্দোলন
 ২০১৮-এ বাংলাদেশে কোটা সংস্কার আন্দোলন
 ২০১৩-এ বাংলাদেশে কোটা সংস্কার আন্দোলন

তথ্যসূত্র

বিক্ষোভ-সম্পর্কীয় মৃত্যু
২০২৪-এ মৃত্যু
২০২৪-এ প্রতিবাদ
২০২৪-এ বাংলাদেশ
বাংলাদেশে ছাত্র বিক্ষোভ
ছাত্র–জনতার অভ্যুত্থান
বৈষম্যবিরোধী ছাত্র আন্দোলন
ছাত্র–জনতার অভ্যুত্থানে নিহত ব্যক্তি